stanford-oval/wikipedia huggingface dataset:
Fukushiro Nukaga

| Fukushiro Nukaga> 額賀 福志郎 |
| --- | --- |

Henkilötiedot
Syntynyt: 11. tammikuuta 1944 (ikä 80)  Honshū, Japani
Poliitikko
Puolue:  Liberaalidemokraattinen puolue
Asema:  kansanedustaja
Aiheesta muualla
www.nukaga-fukushiro.jp
Fukushiro Nukaga (jap. 額賀 福志郎; s. 11. tammikuuta 1944) on japanilainen poliitikko. Hän kuuluu maansa liberaalidemokraattiseen puolueeseen.
Nukaga on istunut Japanin alahuoneessa vuodesta 1983. Hän seurasi vuonna 2007 Koji Omia maansa talousministerinä.
Nukaga syntyi Ibarakin prefektuurissa Honshūlla ja valmistui Wasedan yliopistosta.
Franzénia

| Franzénia |
| --- | --- |

Sijainti:  Torkkelinmäki, Helsinki, Suomi
Koordinaatit:  60°11′12″N 24°57′20″E﻿ / ﻿60.18659°N 24.95552°E﻿ / 60.18659; 24.95552
Rakennustyyppi:  Yliopistorakennus (d) ja rakennus
Käyttö:  Päiväkoti (en)
Suunnittelija:  Väinö Vähäkallio
Valmistumisvuosi:  1930
 fiFranzénia 
Franzénia on Helsingin Kalliossa Torkkelinmäellä sijaitseva rakennus, jonka omistaa Helsingin yliopisto. Se on alkujaan valmistunut Yhteiskunnallisen korkeakoulun käyttöön. Rakennuksen on suunnitellut arkkitehti Väinö Vähäkallio, ja se valmistui 1930.
Yhteiskunnallisen korkeakoulun siirryttyä Tampereelle rakennus tuli Helsingin yliopiston käyttöön. Tyhjillään se oli vuodesta 2009, ja kaksivuotisen peruskorjauksen jälkeen siinä toimii elokuusta 2015 Helsingin kaupungin lasten päiväkoti, jossa kuitenkin yliopiston opettajankoulutuslaitoksen opiskelijat käyvät harjoittelemassa. Sen oppimisympäristö toimii kehitystyössä koelaboratoriona.
Rakennuksessa on kolme kerrosta. Sen sisätilat ovat osittain suojeltuja, ja korjaustöiden yhteydessä on väritykseen sovellettu 1920-luvun väritystä. Juhlasali ja aula on erotettavissa omaksi tilakseen, jotka voidaan vuokrata muuhun käyttöön.
Aiheesta muualla

Kuvia tai muita tiedostoja aiheesta Franzénia Wikimedia Commonsissa
Anthony Pettis

| Anthony Pettis |
| --- | --- |
 Pettis 2016.
Henkilötiedot
Syntynyt: 27. tammikuuta 1987 (ikä 37) Milwaukee, Wisconsin
Kansalaisuus:   Yhdysvallat
Vapaaottelija
Lempinimi:  Showtime
Aktiivisena:  2007–
Pituus:  178 cm
Paino:  70 kg
Painoluokka:  kevytsarja (2007–) höyhensarja (2016) välisarja (2008, 2019–)
Kätisyys:  oikea
Taistelutyyli:  taekwondo, brasilialainen jujutsu, thainyrkkeily, capoeira
Seura:  Roufusport MMA Academy
Tilastot
Ottelut:  35
Voitot:  24
– tyrmäyksellä:  11
– luovutuksella:  7
– päätöksellä:  6
Tappiot:  11
– tyrmäyksellä:  2
– luovutuksella:  2
– päätöksellä:  7
Anthony Paul Pettis (s. 27. tammikuuta 1987 Milwaukee, Wisconsin) on yhdysvaltalainen kevytsarjan vapaaottelija ja taekwondoin. Hän on otellut PFL:ssä vuodesta 2021 alkaen. Pettis on voittanut UFC:n ja WEC:n kevytsarjan mestaruudet.
Varhaiselämä

Pettis syntyi Milwaukeessa Eugene Pettis Juniorille ja Annette Garcialle. Hän varttui samaisessa kaupungissa vanhemman veljensä Rayn nuoremman Sergion kanssa. Pettisin suku on lähtöisin Puerto Ricosta ja Meksikosta. Hänen isoisänsä Eugene Perez muutti sukunimensä enemmän englannin kieliseen muotoon Pettis välttääkseen syrjintää.
Pettis aloitti kamppailulajien harjoittelemisen taekwondolla ollessaan 5-vuotias. Sittemmin hän on saavuttanut 3. danin mustan vyön. Hän on vapaaottelun myötä harjoitellut myös thainyrkkeilyä ja brasilialaista jujutsua, josta hänellä on ruskea vyö.
Vapaaottelu

Pettis aloitti vapaaottelu-uransa tammikuussa 2007 GFS:ssä. Hän voitti ensimmäisen ottelunsa tyrmäyksellä 24 sekunnissa Tom Erspameria vastaan. Pettis saavutti lopulta GFS:n kevytsarjan mestaruuden voitettuaan mestaruusottelussa Sherron Leggettin hajaäänin. Pettis puolusti mestaruuttaan voitokkaasti kahteen otteeseen Jay Ellistä ja Gabe Walbridgea vastaan.
Vapaaottelu > WEC (2009–2010)

Pettis siirtyi WEC-organisaatioon, jossa hän otteli ensimmäisen kerran WEC 41 -tapahtumassa kesäkuussa 2009 Mike Campbellia vastaan. Pettis voitti ottelun ensimmäisessä erässä triangelikuristuksella. Pettis kärsi lopulta ensimmäisen tappionsa seuraavassa ottelussa Bart Palaszewskia vastaan hajaäänin. Pettis voitti seuraavat kolme ottelua peräkkäin, joista Danny Castilloa vastaan hänet palkittiin Illan tyrmäys bonuksella, voitettuaan Castillon ensimmäisessä erässä tyrmäyksellä. Shane Rolleria vastaan puolestaan Pettis voitti luovutuksella, joka myös palkittiin Illan luovutus bonuksella.
Vapaaottelu > WEC (2009–2010) > Kevytsarjan mestaruus (2010)

Pettis pääsi ottelemaan kevytsarjan mestaruudesta voitettuaan viimeiset kolme ottelua kahden bonuksen kera. Hallitseva mestari Benson Henderson oli puolustanut sitä ennen mestaruutta kerran. Kaksikko kohtasi WEC 53 -tapahtumassa 16. joulukuuta 2010, jolloin Pettis voitti viisieräisen kamppailun tuomariäänin. Kamppailun kohokohdaksi nousi Pettisin näyttävä potku, kun hän ponnisti oikealla jalalla kehän verkosta ilmaan ja potkaisi Hendersonia samalla jalalla päähän.
Vapaaottelu > UFC (2011–2020)

Pettis siirtyi UFC:hen WEC:n yhdistyessä UFC:hen. Hän otteli avausottelussaan Clay Guidaa vastaan The Ultimate Fighter: Team Lesnar vs. Team dos Santos Finale -tapahtumassa kesäkuussa 2011. Pettis hävisi ottelun tuomariäänin. Lokakuussa 2011 Pettis sai vastaansa Jeremy Stephensin, jonka hän voitti hajaäänin.
Vuodet 2012 ja 2013 sujui Pettisin kannalta vakuuttavasti. Hän voitti ensin Joe Lauzonin tyrmäyksellä UFC 144 -tapahtumassa, joka palkittiin Illan tyrmäys bonuksella. Sama toistui tammikuussa 2013 Donald Cerronea vastaan, jonka hän voitti teknisellä tyrmäyksellä ensimmäisessä erässä. Pettis palkittiin toisen kerran peräkkäin Illan tyrmäys bonuksella.
Vapaaottelu > UFC (2011–2020) > Kevytsarjan mestaruus (2013–2015)

Pettis sai tilaisuuden otella kevytsarjan mestaruudesta Benson Hendersonia vastaan 31. elokuuta 2013. Henderson oli puolustanut sitä ennen mestaruuttaan kolmesti. Kamppailu käytiin UFC 164 -tapahtumassa, jossa Pettis voitti mestaruuden käsilukolla ensimmäisessä erässä, noin minuutti ennen erän päättymistä. Se oli samalla toinen kerta, kun kaksikko kohtasi toisensa. Edellisen kerran he ottelivat WEC-organisaation kevytsarjan mestaruudesta, jolloin Pettis voitti mestaruuden Hendersonilta tuomariäänin.
Pettis puolusti ensimmäisen kerran mestaruuttaan 6. joulukuuta 2014 Gilbert Melendeziä vastaan. Kamppailu käytiin UFC 181 -tapahtumassa. Pettis onnistui puolustamaan mestaruuttaan voitettuaan kamppailun luovutuksella toisessa erässä.
Pettis puolusti toisen kerran mestaruuttaan 14. maaliskuuta 2015 Rafael dos Anjosia vastaan. Kamppailu käytiin Dallasissa, UFC 185 -tapahtumassa. Pettis hävisi kamppailun tuomariäänin ja menetti mestaruutensa.
Tappion jälkeen Pettis kohtasi Eddie Alvarezin tammikuussa 2016 ja hävisi kamppailun hajaäänin. Pettisin tappioputki sai jatkoa huhtikuussa 2016, kun hän hävisi Edson Barbozalle myös tuomariäänin.
Vapaaottelu > UFC (2011–2020) > Siirtyminen höyhensarjaan (2016)

Kolmen tappion jälkeen Pettis ilmoitti kesäkuussa 2016 siirtyvänsä painoluokkaa alemmaksi. Hän sai ensimmäiseksi vastaansa Charles Oliveiran. Elokuussa 2016 käyty kamppailu päättyi Pettisin voittoon luovutuksella kolmannessa erässä.
Joulukuussa Pettisin oli määrä otella Max Hollowayta vastaan UFC 206 -tapahtumassa. 26. marraskuuta ilmoitettiin heidän välisestä kamppailusta tulleen tapahtuman pääottelu, jossa käydään höyhensarjan tilapäisestä mestaruudesta. Alkuperäisen pääottelun oli tarkoitus olla Daniel Cormier vastaan Anthony Johnson, mutta Cormierin loukkaannuttua ottelu peruttiin. Punnituksissa Pettis kuitenkin painoi sallitun painorajan yli ja menetti näin mahdollisuutensa voittaa tilapäismestaruuden. Vaikka hän voittaisi kamppailun rikkeen johdosta Pettisille ei myönnetä mestaruutta. Pettis hävisi kamppailun kolmannessa erässä teknisellä tyrmäyksellä. Ottelun jälkeen hän ilmoitti ettei kykene enää ottelemaan höyhensarjassa painonpudotuksen ollessa liian hankalaa hänelle.
Vapaaottelu > UFC (2011–2020) > Paluu kevytsarjaan (2017–2018)

Pettis palasi kahden höyhensarjan ottelun jälkeen takaisin kevytsarjaan ja otteli heinäkuussa 2017 Jim Milleriä vastaan. UFC 213 -tapahtumassa käyty kamppailu päättyi Pettisin voittoon tuomariäänin (30-27, 30-27, 30-27). Marraskuussa hän otteli Dustin Poirieriä vastaan. Pettis hävisi ottelun teknisellä tyrmäyksellä kolmannessa erässä loukattuaan kylkiluunsa ottelun aikana.
Pettisin oli määrä otella seuraavaksi huhtikuussa 2018 Michael Chiesaa vastaan Brooklynissa, mutta kaksikon välinen ottelu jouduttiin perumaan Chiesan saatua vamman kasvoihinsa. Chiesa oli linja-autossa ikkunan vieressä, kun Conor McGregor rikkoi sen ja lasinsirut aiheuttivat pahanlaatuisia haavoja. Pettis oli saada pian uuden tilaisuuden otella kevytsarjan mestaruudesta samassa tapahtumassa, kun Khabib Nurmagomedovin vastustajat joutuivat jättämään vuoron perään mestaruuskamppailun väliin. Pettis suostui ottelemaan mestaruudesta, mutta sopimusta ei saatu UFC:n kieltäydyttyä maksamaan Pettisin pyydettyä miljoonan dollarin palkkiota ottelusta. Heinäkuussa Pettis kohtasi Chiesan, kun kaksikon ensimmäinen ottelu ei toteutunut. Pettis voitti ottelun luovutuksella toisen erän alussa. Lokakuussa Pettis kohtasi entisen UFC:n tilapäisen kevytsarjan mestarin Tony Fergusonin Las Vegasissa. Tasainen kamppailu sai päätöksensä toisen erän loputtua, kun Pettisin kulmamiehä ollut valmentajansa Duke Roufus päätti keskeyttää ottelun murtuneen käden vuoksi.
Vapaaottelu > UFC (2011–2020) > Välisarja ja kevytsarja (2019–2020)

Pettis ilmoitti tammikuussa 2019 ottelevansa myös välisarjassa, jossa hän otteli edellisen kerran 2008. Hän kohtasi entisen välisarjan mestaruuden haastajan Stephen Thompsonin UFC Fight Night: Thompson vs. Pettis -tapahtumassa maaliskuussa 2019. Pettis voitti ottelun tyrmäyksellä toisessa erässä, josta hänet palkittiin illan suoritus bonuksella. Elokuussa Pettis kohtasi välisarjan ottelussa Nate Diazin. UFC 241 -tapahtumassa käyty kamppailu päättyi tappioon tuomariäänin (27–30, 27–30, 28–29).
Pettis palasi seuraavassa ottelussa takaisin kevytsarjaan kohdattuaan tammikuussa 2020 Carlos Diego Ferreiran. UFC 246 -tapahtumassa käyty kamppailu päättyi tappioon jäätyään Ferreiran takakuristukseen toisen erän alussa. Pettis kohtasi toukokuussa 2020 välisarjan ottelussa Donald Cerronen. Ottelu käytiin UFC 249 -tapahtumassa, jossa hän voitti ottelun tuomariäänin (29–28, 29–28, 29–28). Joulukuussa Pettis kohtasi Alex Moronon välisarjan ottelussa, jonka hän voitti tuomariäänin (29–28, 29–28, 29–28).
Vapaaottelu > PFL (2021–)

Pettisin sopimuksen loputtua UFC:ssä hän siirtyi vapaana-agenttina PFL:n 23. joulukuuta 2020 tehtyään moniotteluisen sopimuksen. Pettis kohtasi Clay Collardin huhtikuussa 2021 PFL 1 -tapahtumassa. Hän hävisi avausottelunsa tuomariäänin (27–29, 27–29, 28–29).
Saavutukset

UFC
Kevytsarjan mestaruus (kerran, puolusti kerran)
Illan tyrmäys (kahdesti, vs. Joe Lauzon, Donald Cerrone)
Illan luovutus (kerran, vs. Benson Henderson)
Illan suoritus (kerran, vs. Gilbert Melendez)
Vuoden luovutus (2013, vs. Benson Henderson)
World Extreme Cagefighting
Kevytsarjan mestaruus (kerran)
Illan tyrmäys (kerran, vs. Danny Castillo)
Illan luovutus (kerran, vs. Shane Roller)
Illan ottelu (kerran, vs. Benson Henderson)
Gladiators Fighting Series
Kevytsarjan mestaruus (kerran, puolusti kerran)
Yksityiselämä

Pettis äänestettiin syksyllä 2014 General Millsin Wheaties aamiaismuropaketin kanteen. Hänestä tuli samalla ensimmäinen kannessa esiintynyt UFC mestari, mutta tuotteen tullessa myyntiin alkuvuodesta 2015 Pettis oli jo menettänyt mestaruutensa Rafael dos Anjosille.
Pettis WEC 53 -tapahtuman punnituksissa.
Eurooppatie E8

E8 tai Eurooppatie 8 on Norjan Tromssasta Turkuun johtava eurooppatie. Tien pituus on noin 1 410 kilometriä.
Reitti

Tromssa – Nordkjosbotn – Yykeänperä – Kilpisjärvi – Kaaresuvanto – Muonio – Kolari – Tornio – Keminmaa – Kemi – Oulu – Liminka – Raahe – Kalajoki – Kokkola – Vaasa – Pori – Rauma – Turku
Nordkjosbotnin ja Markkinan välisen osuuden tie kulkee yhdessä E6:n kanssa, Keminmaan ja Limingan välisen osuuden E75:n kanssa sekä lyhyen matkan Vaasan seudulla E12:n kanssa. Tie risteää E4:n kanssa Torniossa sekä E18:n ja E63:n kanssa Turun seudulla. Kaaresuvannossa lyhyt seututie 959 tarjoaa yhteyden Ruotsin puolelle E45:lle.
Suomessa tie kulkee Kilpisjärven ja Tornion välisen osuuden yhdessä valtatien 21 kanssa, Tornion ja Keminmaan välisen osuuden valtatien 29 kanssa, Keminmaan ja Limingan välisen osuuden valtatien 4 kanssa sekä Limingan ja Turun välisen osuuden valtatien 8 kanssa.
Tiellä on lyhyet moottoritieosuudet Tornion ja Kemin välillä sekä Oulun, Vaasan ja Turun seuduilla. Muuten tie on pääosin kaksikaistainen.
Vuoden 2017 lopulla valmistui älytieosuus välillä Kolari-Tromssa. Älytieosuudella voi kokeilla itseajavan auton suunnistustaitoja vaativissa olosuhteissa.
Tie Kilpisjärvelle tultaessa, taustalla Saana.
Barry Lopez

| Barry Lopez> Barry Holstun Lopez.Henkilötiedot |
| --- | --- |
Syntynyt: 6. tammikuuta 1945 Port Chester, New York, Yhdysvallat
Kuollut: 25. joulukuuta 2020 (75 vuotta) Eugene, Oregon
Kansalaisuus:  yhdysvaltalainen
Kirjailija
Tuotannon kieli: englanti
Aikakausi:  1976–
Pääteokset:  Arktisia unelmia
Palkinnot
 National Book Award (1986) 
Aiheesta muualla
Kotisivut
Löydä lisää kirjailijoitaKirjallisuuden teemasivulta
Barry Lopez (6. tammikuuta 1945 Port Chester, New York, Yhdysvallat – 25. joulukuuta 2020 Eugene, Oregon) oli yhdysvaltalainen kirjailija, anropologi ja tutkimusmatkailija joka asui matkoillaan Grönlandissa, Arktiksessa sekä myös Galápagossaarilla. Hänet tunnetaan parhaiten luontoa, ympäristöä ja käsittelevistä tietokirjoista joissa hän käsittelee ihmisen suhdetta niihin. Hänen tunnetuimmista kirjoista on Arktisia unelmia (engl. Arctic Dreams) joka sai yhdysvaltalaisen National Book Award -palkinnon vuonna 1986.
Nuoruus

Lopez syntyi Port Chesterissä New Yorkissa. Hänen äitinsä muutti sen jälkeen Kalifoniaan jossa hän vietti lapsuutensa. He muuttivat New Yorkiin kun hän oli yksitoistavuotias. New Yorkissa hän meni jesuiittojen pitämän kouluun. Koulun jälkeen hän opiskeli Notre Damen yliopistossa kuusi vuotta. Hän suoritti Bachelor-tutkinnon (BA) vuonna 1966 ja Master-tutkinnon (MAT) vuonna 1968. Sen jälkeen hän muutti Oregoniin ja työskenteli Oregonin yliopistossa ennen alkamistaan täysipäiväiseksi kirjailijaksi. Vuonna 1977 hän julkaisi kirjan Giving Birth to Thunder, Sleeping with His Daughter: Coyote Builds North America. Se on kokoelma intiaanien kujeilijatarinoita, ja siinä on 68 intiaaneilta kerättyä kansantarinaa jotka ovat kahdeksaltakymmeneltä heimolta. Niissä on usein päähenkilönä kojootti joka on mukana monissa intiaanien kansantarinoissa.
Hänen seuraava kirjansa Of Wolves and Men oli kriitikoiden ylistämä. Se koostui tieteellisestä tiedosta ja kansantarinoista sekä esseistä suden roolista ihmisen kulttuurissa.
Kirjaansa Arktisia unelmia varten hän vietti vuosia Arktiksessa biologien, arkeologien, öljytieteilijöiden, maisemamaalareiden ja eskimoiden parissa eläen. Hän oli myös eskimoiden mukana pyyntirekillä mutta ei itse kuljettanut asetta mukanaan tai ampunut eläimiä. Hän kertoo kirjassa Arktiksen historiasta, sen luonnosta, kasveista ja eläimistä sekä eskimoista jotka ovat eläneet alueella tuhansia vuosia.
Suomenkielelle käännetyt teokset

Lopez, Barry: Arktisia unelmia.  Suomentanut Sarvala, Maija. Espoo:  Weilin + Göös, 1987.  ISBN 951-35-3835-4.
Englanniksi julkaistuja teoksia

Lopez, Barry & Kuvittanut Moser, Barry & Esipuhe Warren, James Perrin: Outside.  Trinity University Press, 2014.  ISBN 1595341897.
Lopez, Barry: Resistance.  New York:  Knopf, 2004.  ISBN 1400042208.
Lopez, Barry: Vintage Lopez.  New York:  Vintage, 2004.  ISBN 1400033985.
Lopez, Barry: Light Action in the Caribbean.  New York:  Knopf, 2000.  ISBN 0679434550.
Lopez, Barry: About This Life.  New York:  Knopf, 1998.  ISBN 0679434542.
Lopez, Barry: Apológia.  Athens:  University of Georgia Press, 1998.  ISBN 0820320048.
Lopez, Barry: Lessons from the Wolverine.  Athens:  University of Georgia Press, 1997.  ISBN 0820319279.
Lopez, Barry: Field Notes: The Grace Note of the Canyon Wren.  New York:  Knopf, 1994.  ISBN 1400075122.
Lopez, Barry: The Rediscovery of North America.  Lexington:  University Press of Kentucky, 1990.  ISBN 0813117429.
Lopez, Barry: Crow and Weasel.  Berkeley:  North Point, 1990.  ISBN 0374416133.
Lopez, Barry: Crossing Open Ground.  New York:  Scribner, 1988.  ISBN 0679721835.
Lopez, Barry: Arctic Dreams.  New York:  Scribner, 1986.  ISBN 0375727485.
Lopez, Barry: Winter Count / Field Notes.  New York:  Scribner, 1981.  ISBN 0684168170.
Lopez, Barry: River Notes: The Dance of Herons.  Kansas City, Missouri:  Andrews & McMeel, 1979.  ISBN 0836261062.
Lopez, Barry: Of Wolves and Men.  New York:  Scribner, 1978.  ISBN 0684163225.
Lopez, Barry: Giving Birth to Thunder, Sleeping with His Daughter: Coyote Builds North America.  Kansas City, Missouri:  Andrews & McMeel, 1978.  ISBN 0836207262.
Lopez, Barry: Desert Notes: Reflections in the Eye of a Raven.  Kansas City, MO:  Andrews & McMeel, 1976.  ISBN 0836206614.
Lähteet:
Aiheesta muualla

Barry Lopez – Biography: Barry Lopez Steven Barclay Agency. Viitattu 25.12.2018. (englanniksi)
Macfarlane, Robert: Seeing the light The Guardian.  2.4.2005. Viitattu 25.12.2018. (englanniksi)
Mooney, Jill Sapinsley: Our Landscapes, Ourselves / Barry Lopez's essay collection explores how local geographies form humans' sense of belonging SFGate.  24.5.1998. Viitattu 25.12.2018. (englanniksi)
Kirkus Review – Outside Kirkus.  1.3.2014. Viitattu 25.12.2018. (englanniksi)
John Luther Adams – Giving Birth to Thunder, Sleeping With His Daughter, Coyote Builds North America (1990) Music Sales Classical. Viitattu 25.12.2018. (englanniksi)
Lopez, Barry: The Education of Barry Lopez Notre Dame magazine.  kesä 2017. Viitattu 25.12.2018. (englanniksi)
Jenna Gersie “Climate Change as ‘Evidence of Upheaval’: Insights from Barry Lopez’s Arctic Dreams” Kudzu House. Viitattu 25.12.2018. (englanniksi)
Shapiro, Michael: The Big Rhythm: A Conversation with Barry Lopez on the McKenzie River Michigan Quarterly Review.  1.9.2005. Viitattu 25.12.2018. (englanniksi)
Fraseeraus

Fraseeraus tarkoittaa musiikissa melodia- tai rytmifraasien esittämistä persoonallisella tavalla, kuitenkin niin, että fraasin alkuperäinen melodinen ja rytminen hahmo säilyy tunnistettavana. Fraseeratessaan esittäjä voi muunnella haluamillaan tavoilla esimerkiksi äänenväriä, dynamiikkaa, intensiteettiä ja äänenkorkeutta (muun muassa vibrato), sekä äänten rytmistä mikroajoitusta. Fraseeraamalla esittäjä värittää esittämäänsä teosta oman näkemyksensä mukaiseksi ja ottaa näin vapauden luoda oman tulkintansa esitettävästä kappaleesta. Fraseeraamiseksi voidaan mieltää myös esittäjän jo olemassa olevalle melodialle tekemä vähäinen rytminen ja melodinen muuntelu. Fraseeraamisen erottaa varsinaisesta muuntelusta se, että alkuperäinen musiikillinen informaatio pysyy tunnistettavana.
Aiheesta muualla

Kuvia tai muita tiedostoja aiheesta Fraseeraus Wikimedia Commonsissa
Frappé

| Frappé |
| --- | --- |
 Frappé-kahvi.
Tyyppi:  jääkahvi
Alkuperä:  Kreikka
Valmistus aloitettu:  1957
Infobox OKNimi-testi OK: 
Frappé eli café frappé (kreik. φραπές, frapés) on kreikkalainen vaahtoava jääkahvi, joka valmistetaan pikakahvista, vedestä ja sokerista, ja johon laitetaan jääpaloja. Frappé-kahvia myydään erityisesti Kreikassa ja Kyproksella, ja se on erityisen suosittua kuumaan kesäaikaan.
Frappén kehitti Nestlé Hellaksen Nescafé-edustaja Dimítrios Vakóndios Thessalonikissa vuonna 1957. Juoman kerrotaan syntyneen puolivahingossa kaupungin kansainvälisten messujen aikaan, kun Vakóndioksella ei kerran ollut käytettävissään kuumaa vettä, vaan hän valmisti Nescafénsa jääkylmään veteen, joka oli alun perin tarkoitettu lasten kaakaojuomaan. Juoman suosio on kasvanut erityisesti 1970-luvulta lähtien. Nescafé Frappéa on myyty vuodesta 1979.
Frappé-kahvi valmistetaan joko cocktail-sekoittimella tai muulla sekoittimella. Siihen käytetään 1–2 teelusikallista pikakahvijauhetta, sokeria ja vähän vettä, ja nämä sekoitetaan vaahdoksi. Juoma kaadetaan korkeaan lasiin. Tämän jälkeen lisätään kylmää vettä ja jääpaloja. Frappé-kahvia myydään yleensä kolmella makeusasteella, makeana (glykós, 4 teelusikallista sokeria), keskimakeana (métrios, 2 teelusikallista sokeria) ja ilman sokeria (skétos). Frappésta on olemassa myös maidollinen versio, frapógalo, jossa maito lisätään lopuksi veden ohella tai sijasta.
Frappé-kahvia on kuvattu sodanjälkeisen Kreikan kahvikulttuurin sekä kreikkalaisen huolettoman kesäisen ulkoilmaelämän symboliksi.
Aiheesta muualla

Kuvia tai muita tiedostoja aiheesta Frappé-kahvi Wikimedia Commonsissa
Frameshift

Frameshift on Henning Paulyn projektiluontoinen yhtye, joka soittaa progressiivista metallia. Se on julkaissut kaksi albumia, Unweaving the Rainbow sekä An Absence of Empathy.
Diskografia

Unweaving the Rainbow (2003,  ProgRock Records)
An Absence of Empathy (2005,  ProgRock Records)
Aiheesta muualla

Frameshiftin virallinen sivusto (Arkistoitu – Internet Archive)
Frameshift levy-yhtiö ProgRock Recordsin sivustolla
Fisk

Fisk voi tarkoittaa seuraavia:
Henkilöitä

Carlton Fisk (s. 1947), yhdysvaltalainen baseball-pelaaja
Nicholas Fisk, oik. David Higginbottom (1923–2016), brittiläinen tieteiskirjailija
Robert Fisk (1946−2020), brittiläinen toimittaja, tietokirjailija ja The Independent-lehden Lähi-idän kirjeenvaihtaja
Sari Fisk (s. 1971), suomalainen jääkiekkoilija
Schuyler Fisk (s. 1982), yhdysvaltalainen näyttelijä
Kuvitteellisia henkilöitä

Richard Fisk, antisankari Marvel Comicsin sarjakuvissa
Vanessa Fisk, Marvel Comicsin sarjakuvien henkilö
| --- | --- |
: Tällä täsmennyssivulla luetellaan henkilöitä, joilla on sama sukunimi.
Franziska Schenk

| Mitalit | Mitalit | Mitalit |  |
| --- | --- | --- | --- |
|  Franziska Schenk. |  Franziska Schenk. |  Franziska Schenk. |  |
Maa:   Saksa
Naisten pikaluistelu
|  Olympialaiset  |  Olympialaiset  |  Olympialaiset  |  |
|  Pronssia | Lillehammer 1994 | 500 m |  |
| Sprintti-MM-kilpailut  | Sprintti-MM-kilpailut  | Sprintti-MM-kilpailut  |  |
|  Kultaa | Hamar 1997 | sprintti |  |
|  Pronssia | Milwaukee 1995 | sprintti |  |
|  Pronssia | Heerenveen 1996 | sprintti |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Pronssia | Varsova 1997 | 500 m |  |
|  Pronssia | Varsova 1997 | 1 000 m |  |
|  Pronssia | Calgary 1998 | 1 000 m |  |
Franziska Michaela Schenk (s. 13. maaliskuuta 1974 Erfurt, Saksan demokraattinen tasavalta) on saksalainen pikaluistelija, olympiamitalisti ja sprinttiluistelun maailmanmestari. Hän edusti seuratasolla ESC Erfurtia.
Schenk saavutti Lillehammerin olympialaisissa 1994 pronssia 500 metrillä ajalla 39,70 ja sijoittui 1 000 metrillä neljänneksi. Naganon olympialaisissa 1998 hän oli 500 metrillä neljäs ja keskeytti 1 000 metrillä.
Schenk voitti sprinttimaailmanmestaruuden Hamarissa 1997 oltuaan nopein jokaisella matkalla. Hän sai sprintti-MM-kilpailuissa lisäksi pronssia 1995 ja 1996 sekä sijoittui neljänneksi 1998.
Matkakohtaisissa MM-kilpailuissa Schenk sai pronssia 500 ja 1 000 metrillä 1997 sekä 1 000 metrillä 1998. Hän oli lisäksi 500 metrillä neljäs 1996 ja seitsemäs 1998.
Hän voitti junioreiden yleisluistelun maailmanmestaruuden 1993.
Schenk voitti 1 000 metrin maailmancupin kokonaiskilpailun kaudella 1996–1997 ja sijoittui toiseksi 1997–1998. 500 metrin cupissa hän oli toinen kaudella 1996–1997. Hän voitti kaikkiaan 11 maailmancupin osakilpailua, sijoittui 13 kertaa toiseksi ja 12 kertaa kolmanneksi.
Opiskeltuaan saksan kieltä, elokuva- ja mediatiedettä ja tiedotusoppia Schenk aloitti moderaattorin työn ARD-kanavalla. Hän on kommentoinut pikaluistelua ARD- ja MDR-kanavilla vuodesta 1998 lähtien.
Henkilökohtaiset ennätykset

| Matka | Aika | Paikka | Päivä |
| --- | --- | --- | --- |
| 500 m | 38,31 | Calgary | 27. maaliskuuta 1998 |
| 1 000 m  | 1.15,46 | Calgary | 28. maaliskuuta 1998 |
| 1 500 m | 2.02,76 | Berliini | 8. marraskuuta 1997 |
| 3 000 m | 4.32,39 | Calgary | 3. maaliskuuta 1991 |